Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Peaminister Netanyahu kohtus Moskvas president Putiniga,
et tõhustada Süürias sõjalist koordinatsioonimehhanismi
ja arutada kasvavat ohtu Iisraelile
seoses Iraani tegevusega Süürias ja Liibanonis.
Türgi armee jätkab pealetungi mitmel rindel Afrinis, Süürias,
ja olevat vallutanud USA toetatud kurdide YPG-lt strateegilisi alu.
Iisraeli ametnikud hoiatavad Iraani katsete eest jõuda oludeni,
kus tema Liibanoni käepikendus Hezbollah suudab toota iseseisvalt
arenenud relvi juudiriigi vastu.
Peaminister Netanyahu kordas taas Iisraeli tänu
USA presidendi Trumpi otsuse eest
tunnustada Jeruusalemma Iisraeli pealinnana
ja Washingtoni tulevase käigu eest kolida USA saatkond Iisraelis
järgmise aasta lõpuks Tel Avivist Jeruusalemma.
Avaldasin talle taas tänu ajaloolise otsuse eest
tunnustada Jeruusalemma Iisraeli pealinnana
ja kolida USA saatkond võimalikult kiiresti Jeruusalemma.
Iganädalasel kabinetiistungil lisas Netanyahu,
et arutas Trumpiga ka Iraani-ohtu
ja vajadust peatada Lähis-Idas Iraani agressioon,
sh Teherani tuumarelvapürgimus.
Arutasime vajadust peatada Iraani agressioon regioonis
ja tema katsed jõuda tuumarelvadeni vigase tuumalepingu kaudu,
mis tuleb kas parandada või tühistada.
Netanyahu sõitis hommikul mõnetunnisele visiidile Moskvasse,
kus ta kohtus Venemaa presidendi Putiniga.
Enne lahkumist ütles Netanyahu, et arutab Putiniga
sõjalist koordineerimist IDF-i ja Vene vägede vahel Süürias,
et säilitada edukat mehhanismi
asjatute kokkupõrgete vältimiseks Süürias.
Kohtume perioodiliselt,
et tagada sõjaline koordineerimine IDF-i ja Vene vägede vahel Süürias.
Siiani on see edukas olnud ja on tähtis, et see nii ka jääb.
Lisaks teatas Netanyahu, et räägib Putinile ka Iraani katsetest
muuta Liibanon suureks raketiväljaks Iisraeli vastu.
Arutan Putiniga Iraani jätkuvaid katseid
Süürias sõjaliselt kanda kinnitada.
Oleme sellele radikaalselt vastu ja teeme ka vastavaid samme.
Arutame ka Iraani katset
muuta Liibanon suureks täppisrakettide väljaks
Iisraeli vastu, mida me ei luba.
Kohtumine Putiniga toimub keset Iisraeli julgeolekuametnike märkusi,
mis ennustavad eeloleval aastal pingeid põhjapiiril Liibanoniga.
Ametnikud on täheldanud Liibanonis mitut trendi,
mis viitavad kõrgenenud kokkupõrkeriskile
seoses Hezbollah' sõjalise mobiliseerimisega;
Iraani katsega ehitada Liibanoni täppisrakettide tehas;
Hassan Nasrallah' üha hoogsamate avaldustega,
kus Hezbollah' juht viitab taotlusele tõhustada oma vastupanuosavust,
kasutades Iisraeli taustana
keset avalikku kriitikat rühmituse rolli suhtes Süüria sõjas.
Lisaks ütlesid ametnikud TV7-le, et Iraan tõhustab ilmselt jõupingutusi
aitamaks Hezbollah'l jõuda võimeni toota arenenud relvi iseseisvalt.
Sõltumatut täppisrelvade tootmist juhivad Iraanist saadetud nõunikud,
kes asendavad kulukat relvade saatmist otse Iraanist,
salakaubaveoteede läbimise tõttu,
mida võivad avastada nii Iisrael kui teised riigid.
Ametnike teatel aitab Iraan Gazas väiksemas mastaabis
ka palestiinlaste islamirühmitusi Hamas ja Islamidžihaad.
Jordaaniasse jõudis viimane sõjaväehelikopterite Black Hawk last
osana USA katsest
aidata regionaalsel liitlasel tõhustada sõjalist vastupanuvõimet ohtudele,
millega kuningriik vastamisi on,
teiste regionaalsete vastaste seas ka ISISele.
USA-Jordaania sõjaline koostöö on väga tugev
ja see on võtmeks ühistes jõupingutustes ISISe löömisel.
Helikopterite saamine näitab meie tugevat suhet,
mida juhib meie ülemjuhataja Tema Majesteet kuningas Abdullah II.
USA toetab pühendunult Jordaania armee jõupingutusi
kaitsta Jordaania piire, lüüa tagasi agressioone,
võidelda terrorismiga, aidata tsiviilkaitses
ning anda panus ISISe-vastase koalitsiooni operatsioonides.
Viimase helikopterite saadetisega
tõusis Jordaania saadud kopterite arv viimase üheksa kuuga 12ni.
USA armeeallika teatel tahetakse tõhustada Jordaania rünnakuvõimet
seoses aktiivse osalusega USA juhitud õhukampaanias ISISe vastu,
mis näitab kuningriigi aktiivsust rahvusvahelistes jõupingutustes
võidelda Lähis-Ida vaevava radikaalse islamiga.
Lisaks on USA andnud miljoneid dollareid,
et aidata Ammanil püsti panna põhjalikku seiresüsteemi,
nimega piirijulgeolekuprogramm,
et vähendada Süüriast ja Iraagist infiltreeruvate militantide hulka.
Projekt käivitati Süüria kodusõja alguses 2011. a.
Türgi armee jätkab pealetungi
mitmel rindel Afrinis, Süürias.
Koos Türgi toetatud Süüria mässulistega
olevat Türgi vallutanud kurdide YPG-lt strateegilisi positsioone
ja USA toetatud SDF-i koalitsiooni tugevaimaks jõuks olevad kurdid
on pidanud taanduma.
Amasya provintsis oma AK parteile esinenud Türgi president Erdogan
lubas puhastada riigi piiriregiooni terroristidest,
mis lubaks Türgi võõrustatud Süüria põgenikel koju naasta.
Varem terroristidest puhastatud Jarabuluses,
al-Rais ja al-Babis
on koju naasnud 130 000 venda.
Nüüd teeme sama ka Afrinis.
Sammhaaval puhastame kogu piiri Süüriaga terroristidest
ja tagame, et meie vennad, kes on aastaid meie riigis elanud,
saavad koju naasta.
Ankara peab YPGd terrorirühmituseks
ja Türgis keelustatud Kurdistani Tööliste Partei PKK haruks.
Türgi on pahane, et USA toetab YPGd väljaõppe ja relvadega.
Ometi on USA õhutanud Türgit pingeid leevendama,
kuna YPG kurdi võitlejad on mänginud olulist rolli
USA juhitud võitluses Süüria ISISe vastu.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Yair Pinto. Kena õhtut! Kohtumiseni homme!
Tõlge: Monika Jaaguri